ฮั่งเส็งปิดเช้าบวก 39.76 จุด รับข้อมูลศก.สหรัฐสดใส
ฮั่งเส็งปิดเช้าบวก 39.76 จุด รับข้อมูลศก.สหรัฐสดใส
25 ม.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 39.76 จุด หรือ 0.17% ปิดภาคเช้าที่ 22,989.62 จุด โดยได้แรงหนุนจากดัชนีดาวโจนส์ตลาดหุ้นนิวยอร์กที่ปิดพุ่งกว่า 100 จุดเมื่อคืนนี้ รวมถึงข้อมูลเศรษฐกิจสหรัฐที่สดใส
ทั้งนี้ บริษัท ไอเอชเอส มาร์กิต ซึ่งเป็นบริษัทให้บริการข้อมูลทางการเงิน เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือนม.ค.ของสหรัฐ ปรับตัวขึ้นสู่ระดับ 55.1 จากระดับของเดือนธ.ค.ที่ 54.3
ด้านสมาคมนายหน้าอสังหาริมทรัพย์แห่งชาติของสหรัฐ (NAR) เปิดเผยว่า ตลอดปี 2559 ยอดขายบ้านมือสองเพิ่มขึ้นสู่ระดับ 5.45 ล้านยูนิต จากระดับ 5.25 ล้านยูนิตในปี 2558